section_heading: Meliora
paragraph_text: Promidžba albuma započela je u kolovozu petodnevnom akustičnom turnejom pod imenom "Unholy/Unplugged" i održavala se u prodavaonicama albuma diljem SAD-a. Tijekom nje Papa Emeritus III. nije nosio svoju tipičnu mitru nego je zalizao kosu i nastupio s dva bezimena zloduha koji su svirali gitare; kasnije im se pridružio svirajući kazoo.<ref>  Američka turneja "Black to the Future" započela je 22. rujna i trajala je sve do 1. studenog.<ref>  Ubrzo nakon nje uslijedila je istoimena europska turneja koja je trajala do 21. prosinca, a nakon nje sastav je otišao na britansku i još dvije američke turneje koje su se održale u proljeće i sredinom ljeta 2016. godine.